Zmluva č.2256/2022

o poskytovaní stravovania pre dôchodcov uzavreté podľa § 269 ods. 2 Obchodného zákonníka

**Čl. I**

**Zmluvné strany**

|  |  |
| --- | --- |
| **Objednávateľ:** | Mesto Šamorín |
| **Sídlo:** | Mestský úrad, Hlavná 37, 93101 Šamorín |
| **Zastúpený:** | Csaba Orosz, primátor mesta |
| **Bankové spojenie:** | VUB, a.s. |
| **IBAN (číslo účtu):** |  |
| **IČO:** | 00 305 723 |
|  |  |
| **Dodávateľ:** | Leccornia, s.r.o. |
| **Sídlo:**  | Vicenzy 2209/8A, 93101 Šamorín |
| **Bankové spojenie:** | Tatra banka, a.s. |
| **IBAN (číslo účtu):** |  |
| **IČO:** | 46 000 038 |

**Čl. II**

**Predmet zmluvy**

Predmetom tejto zmluvy je poskytovanie stravovania – obedov pre dôchodcov s trvalým pobytom v Šamoríne dodávateľom Leccornia, s.r.o., ako aj úprava práv a povinností pri zabezpečení poskytovania stravovania.

Pre účely tejto zmluvy sa dôchodcom, ktorému bude poskytnuté stravovanie u dodávateľa sa rozumie dôchodca, ktorému je v rámci sociálneho programu Mesta Šamorín (ďalej aj „Mesto”) poskytnutý stravný lístok v súlade s ustanoveniami prislúchajúceho Všeobecne záväzného nariadenia Mesta (ďalej aj „VZN“).

**Čl. III**

**Čas plnenia**

Dodávateľ poskytne plnenie predmetu zmluvy denne v čase od 10.00 hod. do 13.00 hod. dôchodcovi, ktorý sa preukáže stravným lístkom označeným objednávateľom. Strava bude poskytovaná 5x týždenne – pondelok až piatok, t.j. v pracovné dni príslušného kalendárneho mesiaca okrem dní pracovného voľna (sviatkov).

**Čl. IV**

**Doba plnenia**

1. Táto zmluva sa uzatvára na obdobie od 01.01.2022 do 31.12.2024.

**Čl. V**

**Platobné podmienky**

1. Cena stravného lístka je 2,41 eur.
2. Dodávateľ mesačne predloží objednávateľovi faktúru na úhradu poskytnutých obedov pre dôchodcov vždy najneskôr do 15 dňa nasledujúceho mesiaca, so splatnosťou do 14 dní odo dňa doručenia.
3. Súčasťou faktúry doručenej objednávateľovi sú objednávateľom označené stravné lístky na základe ktorých dodávateľ vydal predmet plnenia – stravnú jednotku (obed) dôchodcom v príslušnom kalendárnom mesiaci a ktoré boli dôchodcom odovzdané dodávateľovi.
4. Objednávateľ akceptuje výlučne ním označené stravné lístky na aktuálny rok (okrem obdobia do 15. januára príslušného roka, kedy akceptuje ním označené, dôchodcom dodávateľovi odovzdané stravné lístky z predchádzajúceho roka).
5. Objednávateľ uhradí dodávateľovi sumu na poskytnuté obedy dôchodcom na základe faktúry dodávateľa prevodným príkazom na účet dodávateľa.
6. Objednávateľ vráti nesprávne alebo neúplne vyplnenú faktúru dodávateľovi na odstránenie zistených nedostatkov ihneď po takomto zistení. V takomto prípade sa prerušuje lehota splatnosti a nová lehota splatnosti začne plynúť doručením opravnej faktúry dodávateľom.

**Čl. VI**

**Ďalšie zmluvné dojednania**

1. Dodávateľ bude v pracovné dni príslušného roka pripravovať a vydávať stravnú jednotku, ktorá pozostáva z jedného hlavného jedla a jednej polievky na základe týždenného jedálneho lístka podľa výberu dôchodcu.
2. Dodávateľ sa zaväzuje poskytovať predmet plnenia v kvalite zodpovedajúcej normám platným pre poskytovateľa stravovacích služieb. Dodávateľ zodpovedá za kvalitu a množstvo vydanej stravnej jednotky pri dodržaní všetkých hygienických a bezpečnostných predpisov.
3. Poskytovanie stravovania sa vykonáva osobným odberom stravnej jednotky dôchodcom od dodávateľa, priamou konzumáciou na mieste poskytovania stravy alebo prostredníctvom donášky na konkrétnu adresu na základe žiadosti dôchodcu.
4. Dodávateľ sa zaväzuje podávať obedy v objednanom množstve, ktoré bude zahlásené pred plnením.
5. Objednávateľovi bude umožnené príležitostne, bez ohlásenia, kontrolovať množstvo a kvalitu podávanej stravy.
6. Zmluvné strany sa dohodli, že vzniknuté reklamácie v súvislosti s predmetom zmluvy budú riešiť do 24 h od ich vzniku.

**Čl. VII**

**Ukončenie zmluvy**

1. Platnosť zmluvy sa končí uplynutím doby, na ktorú bola dojednaná.
2. Pred uplynutím dojednanej doby poskytovania predmetu zmluvy sa zmluva môže ukončiť písomnou výpoveďou, písomnou dohodou zmluvných strán alebo odstúpením od zmluvy.
3. Pred uplynutím doby zmluvu možno ukončiť písomnou výpoveďou, ak:
	1. dodávateľ poruší podmienky uvedené v tejto zmluve,
	2. objednávateľ zistí závažné nedostatky v poskytovaní stravovania (obedov) podľa tejto zmluvy,
	3. dodávateľ neumožní vykonanie kontroly poskytovania stravovania (obedov).
4. Pred uplynutím doby môže dodávateľ odstúpiť od zmluvy, ak:
	1. objednávateľ sa dostane do omeškania s úhradou faktúry v zmysle Čl. V, ods. 2. tejto zmluvy o viac ako 30 dní.
5. Zmluvu môžu zmluvné strany vypovedať v jednomesačnej výpovednej lehote, ktorá začína plynúť od prvého mesiaca nasledujúceho po doručení výpovede.
6. Platnosť zmluvy v prípade ods. 2 a ods. 3 končí dňom doručenia písomného oznámenia o odstúpení od zmluvy druhej zmluvnej strane.

**Čl. VIII**

**Záverečné ustanovenia**

1. Zmluva sa vyhovuje v štyroch rovnopisoch, z ktorých každá zo zmluvných strán dostane dva rovnopisy.
2. Zmeny a doplnky k tejto zmluve je možné uzavrieť len písomnou formou, pričom všetky tieto zmeny a dodatky ako aj dohoda o ukončení zmluvy nadobúdajú účinnosť dňom nasledujúcim po dni zverejnenia.
3. Objednávateľ je povinný zverejniť túto zmluvu do 7 dní od jej uzavretia na svojej webovej stránke.
4. Zmluva nadobúda platnosť dňom jej podpísania obidvoma zmluvnými stranami a účinnosť 01.01.2022.
5. Zmluvné strany vyhlasujú, že zmluvu uzatvorili na základe ich slobodnej vôle, zmluvu si prečítali, jej obsahu porozumeli a na znak súhlasu zmluvu podpisujú.

V Šamoríne, dňa 30.12.2021 30.12.2021

**Dodávateľ: Objednávateľ:**

Elena Bieliková Csaba Orosz

konateľ spoločnosti primátor mesta